L 290/546
FI
Euroopan unionin virallinen lehti
10.11.2022
Liite B8 – Lisäys 4 Täyssähköajoneuvojen ja OVC-HEV ja OVC-FCHV-ajoneuvojen (tapauksen mukaan) esivakautus, seisotus ja REESS-järjestelmän lataaminen 1.
Tässä lisäyksessä kuvaillaan REESS-järjestelmän testausmenettely ja polttomoottorin esivakautus valmisteltaessa seuraavia: a) sähkökäyttöisen toimintasäteen mittaaminen sekä varausta purettaessa ja varausta ylläpidettäessä tehtävät mittaukset OVC-HEV- ja OVC-FCHV-ajoneuvoja testattaessa ja b) sähkökäyttöisen toimintasäteen ja sähköenergiankulutuksen mittaaminen täyssähköajoneuvoja testattaessa.
2.
OVC-HEV- ja OVC-FCHV-ajoneuvon esivakautus ja seisotus
2.1.
Esivakautus ja seisotus, kun testausmenettely alkaa varausta ylläpitävällä testillä
2.1.1.
Polttomoottorin esivakauttamiseksi ajoneuvolla ajetaan vähintään yksi sovellettava WLTP-testisykli.
Kussakin ajetussa esivakautussyklissä määritetään REESS-järjestelmän varaustaso.
Esivakautus lopetetaan sen sovellettavan WLTP-testisyklin päättyessä, jonka aikana tämän liitteen kohdan 3.2.4.5 mukainen lopetuskriteeri täyttyy.
2.1.2.
Vaihtoehtona tämän lisäyksen kohdalle 2.1.1 voidaan REESS-järjestelmän varaustila valmistajan pyynnöstä ja vastuuviranomaisen suostumuksella asettaa varausta ylläpitävää tyyppi 1 -testiä varten valmistajan suositusten mukaisesti, jotta testi voidaan tehdä varausta ylläpitävässä toimintatilassa.
Tällöin on suoritettava esivakautusmenettely, kuten liitteen B6 kohdassa 2.6 kuvattu täyspolttomoottoriajo­ neuvoihin sovellettava menettely.
2.1.3.
Ajoneuvoa seisotetaan liitteen B6 kohdan 2.7 mukaisesti.
2.2.
Esivakautus ja seisotus, kun testausmenettely alkaa varausta purkavalla testillä
2.2.1.
OVC-HEV- ja OVC-FCHV-ajoneuvoilla ajetaan vähintään yksi sovellettava WLTP-testisykli.
Kussakin ajetussa esivakautussyklissä määritetään REESS-järjestelmän varaustaso.
Esivakautus lopetetaan sen sovellettavan WLTP-testisyklin päättyessä, jonka aikana tämän liitteen kohdan 3.2.4.5 mukainen lopetuskriteeri täyttyy.
2.2.2.
Ajoneuvoa seisotetaan liitteen B6 kohdan 2.7 mukaisesti.
Tyyppi 1 -testiä varten esivakautetuille ajoneuvoille ei saa tehdä pakotettua jäähdytystä.
Seisotuksen aikana REESS-järjestelmä ladataan tämän lisäyksen kohdassa 2.2.3 määritetyllä normaalilla latausmenettelyllä.
2.2.3.
Normaali latausmenettely
Normaali latausmenettely on teholtaan enintään 22 kW:n sähkön siirto sähköajoneuvoon.
Jos normaali vaihtovirtalataus voidaan tehdä eri menetelmillä (esim. kaapeli, induktio jne.), on käytettävä kaapelin avulla tehtävää latausmenettelyä.
Jos käytettävissä on useita vaihtovirtalatauksen tehotasoja, on käytettävä suurinta normaalia lataustehoa.
Val­ mistajan suosituksesta ja vastuuviranomaisen suostumuksella voidaan valita vaihtovirtalatausteho, joka on pienempi kuin suurin normaali vaihtovirtalatausteho.